GiliGold/VAD_KnessetCorpus huggingface dataset:
<גיא סמט: אפילו אישרנו בהנהלה את הכספים, יש קולות חדשים.
דוד אמסלם: גיא, הבנתי הכול.
דוד אמסלם: לא נעשה את הדיון בעוד שמונה חודשים, אל תדאג.
דוד אמסלם: מבחינתי מנהלת הוועדה תקבע את ישיבת העבודה כבר לשבוע הבא או לעוד שבועיים ומיד אחרי זה נקבע את הישיבה.
דוד אמסלם: תודה, רבותי, שיהיה לנו המשך יום טוב.
יעקב אשר: אני פותח את הדיון של ועדת הפנים והגנת הסביבה.
יעקב אשר: אנחנו בסעיף 13 להצעת חוק תכנון ובנייה.
<תומר רוזנר: חוק התכנון והבנייה.
<תומר רוזנר: נשארו מספר נושאים שהעלו חברי הכנסת בדיון שהתקיים ומוצעות לגביהם כמה תשובות.
<תומר רוזנר: לגבי השאלה של מה קורה אם הוועדה לא מחליטה, כפי שאתם זוכרים, נאמר שההחלטה צריכה להיות תוך שלושים ימים ולא נאמר מה קורה אם הוועדה לא מחליטה.
<תומר רוזנר: ההצעה שגובשה היא שהתקופה של שלושים ימים תהיה שלושים ימי עבודה ולא שלושים ימים כך שלמעשה אלה שישה שבועות.
<תומר רוזנר: פחות או יותר 45 ימים.
<תומר רוזנר: במקום שלושים ימים ייכתב שלושים ימי עבודה.
<תומר רוזנר: במצב שבו רשות הרישוי לא החליטה בבקשה בתוך התקופה האמורה, יוכל המבקש להגיש את בקשתו לוועדת הערר.
<תומר רוזנר: זה דומה למתכונת הנקוטה בסעיף 157 לחוק לגבי היתרים.
<תומר רוזנר: מיד נקריא את ההסדר המוצע.
יעקב אשר: ועדת ערר מחוזית תדון תוך 15 ימים?
<קריאה: יהיו לה שלושים ימים.
<קריאה: תוך 15 ימים תוגש הבקשה.
<קריאה: תוך שלושים ימים היא תכריע.
יעקב אשר: הסיפור של ועדת ערר היה מהתחלה בחוק?
<תומר רוזנר: הוא הוסף לבקשתכם.
יעקב אשר: אתם לא הבנתם.
<יהודה זמרת: בנוסח שתומר הפיץ כבר הייתה ועדת ערר לפי סעיף 152.
<יהודה זמרת: נכון?
<קריאה: לא הייתה התייחסות למה קורה כשהיא לא הכריעה.
<יהודה זמרת: 152 זה ערר רק אם לכאורה לא היה זכות לערר.
<קריאה: אבל מה קורה אם היא לא מחליטה?
<יהודה זמרת: אז יש את 157 שמסדיר היום מה קורה כאשר לא מקבלים החלטה תוך פרק זמן ואומרים לכו לוועדת ערר ויראו את זה כסירוב.
יעקב אשר: מה שאמרה יעל, היא אמרה משהו אחר.
יעקב אשר: היא אמרה שבשלושים ימים לתת עוד 15 ימים אם מהנדס העיר כותב שיש כאן שיקולים שצריכים לחשוב עוד 15 ימים.
יעקב אשר: זאת אומרת שהתהליך הוא שלושים פלוס 15.
יעקב אשר: אחר כך זה נכנס לתהליך שלכם.
<יהודה זמרת: היא אמרה עד שיראו את הבקשה כמאושרת.
<תומר רוזנר: הממשלה לא מציעה להצעה הזאת.
<יהודה זמרת: אני אסביר את הבקשה.
<יהודה זמרת: השכנים למשל הגישו את ההתנגדות והייתה להם התנגדות אבל אף אחד לא דן בהתנגדות הזאת.
<יהודה זמרת: רק בגלל שאף אחד לא דן בהתנגדות, יצא להם באופן אוטומטי ואז לאן הם ילכו?
<קריאה: ילכו לבית משפט במקום לוועדת ערר.
<יהודה זמרת: ילכו לבית משפט.
<יהודה זמרת: אם לא היו מגישים התנגדויות, אפשר להבין שאין כאן מה לדון.
יעקב אשר: המהות של מה שאמרה יעל, כפי שאני הבנתי, היא שאם יש לפעמים מקרים שצריך יותר שיקול דעת ויותר לשמוע את הבעיות, אז לא להגביל בשלושים יום באופן דרקוני אלא לתת עוד, במקרים מיוחדים.
<קריאה: אנחנו למעשה נתנו את זה.
<קריאה: אני חשבתי ממילא שאלה שלושים ימי עבודה וטעיתי.
<קריאה: היה כתוב שלושים ימים.
<קריאה: אנחנו הפכנו את זה לשלושים ימי עבודה ובעצם אז ההצעה של יעל נכללת בזה.
<תומר רוזנר: כי אלה 45 ימים.
<קריאה: כי שלושים ימי עבודה, אלה 45 ימים.
<עמית שטאובר: אנחנו רצינו לייתר את הצורך בזה שתתקבל עוד החלטה לגבי הארכה ב-15 ימים ולכן נתנו שלושים ימי עבודה.
<עמית שטאובר: בסוף זה כ-45 ימים ולא לסרבל עם עוד החלטה ועוד מהנדס.
<קריאה: במסגרת הזו המהנדס יוכל לשקול שיקולים.
<קריאה: יהיה לו מספיק זמן.
<יהודה זמרת: כתוב כאן לשלוח הודעות, מה שלא היה במקור.
<יהודה זמרת: במקור זה היה אמור להיות תהליך בלי משלוח הודעות.
<תומר רוזנר: משלוח ההודעות הוא לפני.
<קריאה: הוא לפני.
<קריאה: הוא לפני קליטה.
יעקב אשר: אנחנו נשאיר את זה שלושים ימי עבודה שהם בעצם 45 ימים.
<תומר רוזנר: כ-45 ימים.
יעקב אשר: אם מתקבלת החלטה שלילית, יש זכות ערר.
יעקב אשר: אם לא מתקבלת החלטה, גם יש זכות ערר.
<תומר רוזנר: זאת לא זכות ערר.
<תומר רוזנר: אם לא מתקבלת החלטה, אפשר לבקש מוועדת הערר לקבל את ההחלטה במקום.
יעקב אשר: מי מבקש?
<תומר רוזנר: המבקש.
<תומר רוזנר: מגיש הבקשה.
יעקב אשר: המבקש מבקש.
<קריאה: זה לא אוטומטי אלא זאת פנייה לוועדת ערר של המבקש.
יעקב אשר: "בסעיף קטן (ד), במקום שלושים ימים ייכתב שלושים ימי עבודה".
יעקב אשר: יתווסף סעיף.
<קריאה: "לא החליטה רשות הרישוי בתוך התקופה האמורה, יראו זאת כסירוב לתת אישור ורשאי המבקש להגיש את בקשתו בתוך 15 ימים לוועדת ערר.
<קריאה: ועדת הערר תחליט בבקשתו תוך שלושים ימים מהיום שהוגשה לה".
יעקב אשר: יש למישהו הערות?
<קריאה: לזה לא, אבל לשאר כן.
<תומר רוזנר: מר זמרת, תשובת משרד הפנים לגבי המתקנים הפוטו וולטאים.
<יהודה זמרת: אנחנו לא נטען נושא חדש משיקולים פרוצדורליים כי זה יעכב את כל הדיון בפרק.
<יהודה זמרת: בסופו של עניין אנחנו סבורים שההצעה הזאת, טעמיה נושא חדש אבל היא לא נושא חדש.
<יהודה זמרת: יש כאן דעות.
<יהודה זמרת: אחד אומר שאין לזה משמעות כספית ואם אין לזה משמעות כספית, אז למה בעצם צריך את הפטורים?
<יהודה זמרת: בעצם אין שום משמעות כספית.
<יהודה זמרת: כנראה יש לזה משמעות כספית ויש לזה השלכה.
<יהודה זמרת: זה שונה ממקום למקום.
יעקב אשר: אבל יש לזה גם משמעות ציבורית.
<יהודה זמרת: לכל דבר יש משמעות ציבורית.
<קריאה: מבחינת ההשלכות על זה, אני רוצה לענות נקודתית על זה.
<יהודה זמרת: אני אומר כדי לראות השלכות, מה שבדרך כלל אני עושה, אתה לוקח את השמאים, את אנשי הכספים, אתה עושה בדיקה כלכלית, אתה אומר מה המשמעות, כמה הפסד הכנסות יהיה, כמו בהפסד הכנסות מתקציב המדינה, מתקציב הרשויות המקומיות, אתה מעריך מה המשמעויות.
<יהודה זמרת: העבודה הכלכלית הזאת, לפחות גם אצלנו אבל גם אצל השלטון המקומי, שהוא בפועל מי שכנראה הפעיל את זה בעבר, קשה לאמוד את זה כרגע.
<יהודה זמרת: בכל אופן, היא לא נמצאת בפנינו.
<יהודה זמרת: כדי לקבל החלטה על משמעויות כאלה - - -
<איתן פרנס: עוד ארבע שנים.
<איתן פרנס: ארבע שנים אנחנו זועקים ואתה לא מסכים לענות לטלפון.
<איתן פרנס: אתה אדוני זמרת.
יעקב אשר: אתה לא ביקשת זכות דיבור.
יעקב אשר: אם תבקש, תקבל.
יעקב אשר: הוא יכול להגיד את הנקודות שלו.
שרן השכל: אני רוצה לענות על זה.
שרן השכל: הוא שואל את השאלה אם בעצם אין שום הפסד ואנשים לא מרוויחים מזה, אז למה צריך לחוקק את החוק הזה.
שרן השכל: בגלל שהרבה בעלי עסקים לא בונים את המתקנים הוולטאים האלה בגלל הסיבוך והבירוקרטיה ומהחשש הזה שמא הם ייאלצו לשלם את הדבר הזה.
שרן השכל: בגלל זה היום הם לא עושים אתת זה והם לא משלמים גם את היטלי ההשבחה.
שרן השכל: ברגע שאתה תבטל את היטלי ההשבחה, פתאום תראה הרבה מאוד עסקים שכן מעוניינים להיות ירוקים.
יעקב אשר: הרבה דברים אם תבטל תשלום, יהיו.
<יהודה זמרת: כל העסקים נבטל היטל השבחה וכנראה שמצב הרשויות - - -
שרן השכל: לא, סליחה, יש היטלי השבחה שמשלמים בכל מקרה.
שרן השכל: אתה לא צריך לשפץ.
שרן השכל: למה אתה משלם היטל השבחה?
שרן השכל: אתה משלם היטל השבחה בשביל הוועדה המקומית על מנת שתאשר את זה.
<יהודה זמרת: זאת לא אגרה.
שרן השכל: זה לא רק זה אבל זה חלק מזה.
שרן השכל: הדבר השני.
שרן השכל: בכל מקרה אתה לא צריך לשפץ או לשנות או לתקן על מנת להקטין את זה.
שרן השכל: לכן אין צורך לקחת היטל על זה.
<איתן פרנס: אדוני, אני מבקש את זכות הדיבור.
<איתן פרנס: אני מנכ"ל איגוד חברות אנרגיה ירוקה לישראל, התעשייה שמקימה את הגגות הסולריים האלה.
<איתן פרנס: אדוני, אנחנו כבר ארבע שנים זועקים והנוף העירוני, אין בו כמעט גגות סולריים.
<איתן פרנס: זה לא בסדר שמדינת ישראל תקועה מאחור אחרי שארבע שנים, כולל שר הפנים אלי ישי ושרי הפנים האחרים, לא הפעילו את סמכותם לאכוף החלטת ממשלה מחייבת, גם את אדון זמרת ואת המשרד שלו, להפחית פליטות גזי חממה, להתחייב ל-17 אחוזים אנרגיה מתחדשת שמשרד הפנים רוצה להעמיס על הגב של צרכני החשמל בישראל.
<איתן פרנס: לא פחות מזה.
<איתן פרנס: הוא רוצה שכולנו נשלם יותר חשבון חשמל כדי שכסף יעבור לקופת הוועדות המקומיות כאשר איש לא התכוון לכך.
<איתן פרנס: מה שמשרד הפנים עושה בזה שהוא מתעלם מהבקשות שלנו במשך שנים, זה פשוט לעצור תחום שלם בישראל ששייך לאזרחים.
<איתן פרנס: אנחנו רוצים לייצר חשמל יותר בזול.
<איתן פרנס: גם הכנסת מייצרת היום יותר חשמל יותר בזול מזה שהיא רוכשת מחברת חשמל.
<איתן פרנס: אני טיפלתי בפניות של אנשים שהלכו למכור דירה ובכלל לא היה להם גג סולרי, לא רצו לבנות גג סולרי וקיבלו שובר תשלום היטל השבחה ושילמו אותו לקופות הוועדות המקומיות.
<איתן פרנס: חלם זה לא ישראל.
<איתן פרנס: חלם לא תהיה כאן.
<איתן פרנס: היטל השבחה, אתם רוצים לגבות מכל אדם בישראל בגלל מה?
<איתן פרנס: אם אין הסדרה של רשות החשמל, אם נגמרה המכסה, אם רשות החשמל לא קבעה כללים, אז אין השבחה?
<איתן פרנס: זה לא אירוע תכנוני.
<איתן פרנס: אדוני היועץ המשפטי של משרד הפנים, זה חיצוני לתמ"א.
<איתן פרנס: תעזרו לנו.
<איתן פרנס: אתם משרד הפנים, תעזרו לנו להנחות את הוועדות.
יעקב אשר: אתה אולי גם יודע אבל גם השלטון המקומי יודע.
יעקב אשר: הגיעו כבר כמה מקרים לוועדת ערר או לשומה כזו או אחרת.
יעקב אשר: האם היו מקרים בהם הייתה הכרעה סופית?
<איתן פרנס: מבטלים את ההיטלים אחרי חצי שנה.
יעקב אשר: בוא נתחיל עם זה שהתוספת הזאת כאן היא תוספת מאוד כבדה לתוך החוק הזה, אבל יש בה חשיבות ציבורית.
יעקב אשר: אני מנסה רגע לחשוב אתכם ביחד.
יעקב אשר: האם אתם יודעים על מקרים שהגיעו כבר לסוף תהליך ובאמת היה בהם השבחה או לא?
יעקב אשר: או שאנשים משלמים רק כי אין להם ברירה?
<איתן פרנס: אדוני, אני יודע להסביר את זה הכי טוב כי אנחנו המשלמים.
יעקב אשר: אני שואל את השלטון המקומי.
יעקב אשר: יש לך מושג?
<מירה סלומון: אנחנו לא מכירים פסקי דין חלוטים בסוגיה הזו לכאן או לכאן.
<מירה סלומון: אנחנו כן מכירים פורום של יושבי ראש של ועדות ערר שדנו בנושא הזה, שסברו שהיטלי ההשבחה צריכים להיות מוטלים במקרים של תכניות שמשביחות למעשה מערכות פוטו וולטאים.
<מירה סלומון: אנחנו ממש לא מכירים מקרה הפוך.
<מירה סלומון: זאת אומרת, אם בכלל, נראה שוועדות הערר תומכות בעמדה של השלטון המקומי ומדובר בהכנסה מאוד מאוד משמעותית שהיא חשובה, שהיא נדרשת, שהיא מממנת תכנון, שהיא מממנת סוגיות שהן לא רק הביצוע של השיפוצים.
<מירה סלומון: אנחנו כמובן מתנגדים.
<תומר רוזנר: אני רוצה לפנות לנציג האוצר.
<תומר רוזנר: מה יוצר, כיוון שיש כאן טענה להשפעה משמעותית על הכנסות הרשויות המקומיות, כיוון שכך, עשויה ההסתייגות של חברת הכנסת השכל להפוך להסתייגות תקציבית.
<תומר רוזנר: לכן נבקש את התייחסות שר האוצר לנושא תקציביות ההסתייגות.
<איתן פרנס: יש רק שלוש רשויות בארץ שבכלל רוצות לגבות והן גם הפסידו בבית המשפט.
<איתן פרנס: האחרונה היא אשדוד.
<איתן פרנס: זרקו אותם מוועדת ערר אחרי שביקשו 10,000 שקלים מהבן אדם, לקחת עורך דין שמאי.
שרן השכל: אם ביכולתך באמת לבוא ולתת את הנתונים העדכניים ואת מה שזה באמת בפועל גורם.
יעקב אשר: אנחנו בכל מקרה לא מצביעים על זה עכשיו.
יעקב אשר: אנחנו שמענו את שני הצדדים.
יעקב אשר: קודם כל, אין כאן בקשה לנושא חדש.
יעקב אשר: יש כאן הסתייגות וצריך לקבל את העמדה.
יעקב אשר: העמדה שלכם כרגע, עמדת משרד הפנים, היא נגד ועמדת משרד האוצר - - -
<אריאל יוצר: אנחנו בוחנים את העניין.
יעקב אשר: בוחנים.
יעקב אשר: אם אתם מתנגדים, אתם צריכים להביא את זה.
יעקב אשר: כל התייחסות תקציבית צריכה להיות כאן.
<תומר רוזנר: בכל מקרה להביא לוועדה.
<תומר רוזנר: אני רק רוצה לציין, כדי לעזור אולי למר זמרת למצוא את הנתונים ביתר קלות.
<תומר רוזנר: במסגרת הדיונים על הצעת חוק התכנון והבנייה 2010 שנדונו בסביבות 2012, התגבשה איזושהי הסכמה בנושא הזה לאחר שנעשתה בדיקה לגבי ההשלכות.
<תומר רוזנר: אני מניח שהיא לא בפניך כרגע.
<תומר רוזנר: זה ברור לי.
<תומר רוזנר: שם הייתה התייחסות להגבלת שטח למיטב זיכרוני, אבל נעשתה שם בדיקה ואם זה יסייע לך למצוא את הנתונים.
יעקב אשר: אני מבקש שתבחנו.
יעקב אשר: שוב, אני אומר שמה שמעלה חברת הכנסת השכל זה דבר שהוא אינטרס שלנו.
יעקב אשר: נדמה לי שכבר עבר בוועדת כספים.
שרן השכל: החלטות ממשלה בנושא.
יעקב אשר: היו החלטות ממשלה בפטור מארנונה ודברים מהסוג הזה.
יעקב אשר: אנחנו מכירים את עמדת השלטון המקומי ואנחנו מבינים אותה.
יעקב אשר: אני מבקש שתנסו לבדוק.
יעקב אשר: כרגע יש הסתייגות.
יעקב אשר: יש עמדה ברורה, יש עמדה עוד לא ברורה ואנחנו נדחה את זה לשלב הסופי.
יעקב אשר: בינתיים נתקדם.
יעקב אשר: מה עוד נשאר לנו כאן?
<תומר רוזנר: הנושא האחרון שנשאר פתוח בנושא זה אי התניית התשלום.
<פזית שלמון ברץ: נשארה גם עצם הטענה שלכם שלא פוגע בהיטל השבחה ולטענתנו כן.
<פזית שלמון ברץ: אנחנו רוצים להגיב לטענה הזאת.
<פזית שלמון ברץ: עוד לא ניתנה לנו הזדמנות לדבר על הנושא הזה, על עצם הפגיעה בהיטל ההשבחה.
<פזית שלמון ברץ: סעיף קטן (3).
<קריאה: זה על הגגות הוולטאיים?
<פזית שלמון ברץ: לא.
<פזית שלמון ברץ: חזרנו לחוק.
<תומר רוזנר: הם רוצים התייחסות נוספת.
<תומר רוזנר: השאלה אם אתה רוצה לאפשר להם.
יעקב אשר: לגבי התשלום?
<פזית שלמון ברץ: לא התייחסנו עד עכשיו.
<תומר רוזנר: ההחלטה היא של יושב ראש הוועדה.
יעקב אשר: נדבר על זה בקצרה מאוד.
יעקב אשר: נשים את הדברים.
יעקב אשר: נאמר כאן והייתה גם הסכמה שלכם – לא הסכמה פורמלית אבל אני חושב שכן – על חמישים אחוזים בזמן ההיתר וחמישים אחוזים בגבייה.
<פזית שלמון ברץ: אופן הגבייה אבל לא לעצם החוב.
<פזית שלמון ברץ: יש לנו מה להגיד על עצם החוב ולא נאמר.
יעקב אשר: שני משפטים.
<פזית שלמון ברץ: זה מה שרציתי להגיד.
<פזית שלמון ברץ: יצאו כאן מנקודת מוצא, נקודת הנחה, שהרשויות, בעצם הוועדות המקומיות, לא נפגעות בעצם התיקון הזה.
<פזית שלמון ברץ: מדוע?
<פזית שלמון ברץ: מהעובדה שלא ניתן יהיה לגבות היטל השבחה על שינוי השימוש הזה שדנו בו קודם בהליך הזה.
<פזית שלמון ברץ: אנחנו אומרים שדווקא יש פגיעה, ולמה?
<פזית שלמון ברץ: חייבים להתייחס לאיזושהי דוגמה.
<פזית שלמון ברץ: מבנה מסוים, יש לו היתר לתעסוקה.
<פזית שלמון ברץ: כך יצא.
<פזית שלמון ברץ: התכנית כמובן מאפשרת גם תעסוקה וגם מגורים למשל.
<פזית שלמון ברץ: כעבור שנים השימוש היעיל והטוב בנכס, הרווחי ביותר, הוא מגורים.
<פזית שלמון ברץ: הולך בעל הנכס בהליך החדש הזה עליו דיברנו עכשיו - - -
<קריאה: זה לא קשור למסלול המהיר.
<פזית שלמון ברץ: הוא הולך ומבקש לפי הדרך בה דיברנו עכשיו, שינוי שימוש למגורים.
<קריאה: זה רק לעסק.
<פזית שלמון ברץ: תעשה ממגורים לעסק.
<פזית שלמון ברץ: אין בעיה.
<פזית שלמון ברץ: תעשה היתר למגורים, הופך אותו להיתר לעסק ורוצה להשתמש בחוק הזה.
<פזית שלמון ברץ: אתה צודק, זה המודל.
<פזית שלמון ברץ: במצב היום הוא היה צריך לשלם היטל השבחה על שימוש חורג להיתר.
<פזית שלמון ברץ: אם אנחנו מפסידים את ההזדמנות הזאת ואתם אומרים לנו לגבות רק כשיהיה מכר, במועד הבא שיהיה מימוש, תגבו על כל השימושים, אנחנו יוצאים נפסדים.
<פזית שלמון ברץ: היטל ההשבחה שיחושב באותו מועד של מכר, הוא למועד אישור התכנית.
<פזית שלמון ברץ: אז למשל השימוש של תעסוקה בכלל או לעסק לא היה רלוונטי, לא היה רווחי, לא היה שימושי.
<פזית שלמון ברץ: עכשיו הוא עושה שימוש לעסק.
<פזית שלמון ברץ: עכשיו הוא מחייב עוד תשתיות, עכשיו הוא מחייב בעצם מהוועדה המקומית ומהעירייה להשקיע בפיתוח כזה ואחר ובדיוק לשם כך נועדו הכספים.
<פזית שלמון ברץ: יום אחד שנרצה לגבות את זה, בעתיד, במכר – דרך אגב, בסוגריים, בהתעלם מהצעת חוק שקיבלתי עכשיו של חבר הכנסת אלי כהן שלא ניתן יהיה לגבות בכלל היטל השבחה במכר אלא רק בהיתר, שזה יוצא חד גדיא, אבל נתעלם מזה רגע ואולי זה לא יקרה – בוא נוסיף את התמ"אות כי גם מהתמ"א הורידו לנו את היטלי ההשבחה לגמרי.
<פזית שלמון ברץ: יש איזה מכלול שלם שמסתכלים על ההשבחה כאיזו קופה שאפשר למשוך אותה מכל כיוון וזה בדיוק מה שקורה באותו שבוע כל הזמן.
<פזית שלמון ברץ: אין סיבה שהוועדות המקומיות לא יקבלו את היטל ההשבחה שהן היו מקבלות עד היום בגין השימוש החורג.
<פזית שלמון ברץ: אתם רוצים לייעל הליכים, אין בעיה, אפשר להפוך את זה לשינוי שימוש ולקבל את ההליך, אבל אין סיבה להפסיד את היטל ההשבחה שנועד לפיתוח.
<אריאל יוצר: בעיני הסוגיה הזו בסעיף קטן (3), אנחנו מדברים על מקרים שהם מקרים קטנים וגם אם יש כאן הפסד היטל השבחה, בעיני אם יש, או הפסד היטל השבחה קטן, בסופו של דבר אנחנו מדברים על מצב שבו יש שימוש חורג מהיתר והוא עמד בכל הכללים שמנינו קודם.
<אריאל יוצר: לכן אני לא חושב שיש כאן איזושהי דרמה וגידול בהשבחה וגם אם יש, בעיני הוא קטן.
<קריאה: כשהמטרה היא ראויה.
<אריאל יוצר: בעיני הוא קטן והוא משרת מטרה שהיא טובה.
<אריאל יוצר: אם כן, אז תגידו מה הנתונים.
<קריאה: דיברו עם אנשי רישוי עסקים.
<קריאה: מה הם טענו?
<אריאל יוצר: בעיני גם אם יש הפסד, הוא הפסד קטן.
<אריאל יוצר: פעם שנייה, אני חושב שהוא לתכלית מאוד ראויה.
<אריאל יוצר: פעם שלישית, בסופו של יום, גם הרשויות המקומיות נהנות מזה שעסק שינה את ייעודו ממגורים, שם היא מקבלת ארנונה מאוד נמוכה, לעסק ששינה את ייעודו לעסקים.
<אריאל יוצר: לכן אני חושב שבראייה כללית של כל הסוגיה הזו, ככנסת, אני חושב שזה אכן משרת תכלית ראויה.
<אריאל יוצר: אני אינטואיטיבית – אין לי נתונים ומספרים ואני בטוח שגם להם אין כי אחרת היינו רואים אותם – חושב שמדובר במעט.
יעקב אשר: ההיגיון גם אומר שבסוג כזה של דבר, אלה לא דברים עתירי מטרים.
יעקב אשר: נקרא לזה כך.
<קריאה: מי קבע?
<קריאה: מי בדק את זה?
יעקב אשר: ההיגיון אומר את זה.
<פזית שלמון ברץ: הנחת המוצא של הדיון קודם הייתה שהרשויות, לא נגרע מהן כלום.
יעקב אשר: אם את לא צריכה היתר בנייה בכלל, זה משהו מינורי.
<פזית שלמון ברץ: זה לא כך.
<פזית שלמון ברץ: הנחת המוצא הייתה שנשנה תהליך ומהרשויות לא נגרע כלום.
<פזית שלמון ברץ: המטרה שלנו היא לא כספית לבטל את היטל ההשבחה אלא להקל על העסקים בדרך הרישוי שלהם.
<פזית שלמון ברץ: זה היה הרעיון.
<פזית שלמון ברץ: לא להפסיד בהיטל השבחה.
<פזית שלמון ברץ: באמת תראו את המדרון החלקלק הזה שזה הפך לקופה שכל פעם אפשר להוציא ממנה.
יעקב אשר: האם הכוונה הייתה כאן לחסוך את הכסף של זה או את התהליך?
<אריאל יוצר: בסוגיה הזו בלבד של שינוי - - -
<פזית שלמון ברץ: להפך.
<פזית שלמון ברץ: אתם הגדרתם פגיעה בהיטל ההשבחה של הרשויות.
<אריאל יוצר: הכוונה רק בסוגיה הזו, רק כאשר מדברים על המקרים שדיברנו עליהם קודם, שימוש חורג מהיתר שעומד בכל הכללים, חשבנו שמאחר ואינטואיטיבית – ואני ישר אומר אינטואיטיבית, אין לי נתונים מספריים ואף אחד אחר לא הציג נתונים אחרים שלי אין אותם – אני חושב שההליך עצמו וההתווכחות עליו ככל שקיים, הוא מיותר.
<אריאל יוצר: לכן רק כאן דחינו, ביקשנו לדחות, גם לא לבטל, לא פטור - - -
<פזית שלמון ברץ: זה בעצם מבטל.
<אריאל יוצר: ביקשנו לדחות את התשלום למימוש הזכויות.
<אריאל יוצר: רק בסוגיה הזאת.
<אריאל יוצר: אני חשוב שזאת תכלית ראויה, אני חושב שהחרגנו את זה למקרה מאוד ספציפי וכאן יש גם רציונל וגידול בהכנסה לשלטון המקומי עקב שינוי המימוש.
<אריאל יוצר: אני חושב שזה בהחלט ראוי.
<אריאל יוצר: לא מדברים כאן לא על סכומים ענקיים, לא על מקרים מאוד רחבים אלא על מקרה מאוד צר ומוגדר.
יעקב אשר: בכל הדבר הזה יש איזו הגבלה בפרמטרים?
יעקב אשר: עמדת משרד הפנים.
<יהודה זמרת: יש את עמדת הממשלה.
יעקב אשר: לגבי הטענה שהיא טענה.
<יהודה זמרת: אף אחד לא טען שהרשויות המקומיות, אני לא חושב שמישהו כאן בא ואומר שהרשויות המקומיות לא יפסידו משהו.
<פזית שלמון ברץ: אמרתם קודם שאין שום הפסד.
<יהודה זמרת: לא אמרנו.
<פזית שלמון ברץ: האוצר אמר.
<יהודה זמרת: גם האוצר לא אמר.
<יהודה זמרת: אריאל לא אמר את זה.
<יהודה זמרת: הוא אומר שלהערכתו ההפסד הוא קטן יחסית אבל הוא אומר שזה לתכלית ראויה ולכן החליטה ממשלת ישראל מה שהיא החליטה, כדי לקדם עסקים.
<קריאה: אם זה שולי, זה בעסקים שוליים ואם זה שולי בעסקים, בוא נוריד כי זה לא רלוונטי.
<קריאה: זה לא המקור הקריטי.
<קריאה: חבר'ה, זה לא שולי ואנחנו הרשויות נאבקות על כל שקל.
יעקב אשר: מדובר בשלב הראשון.
<קריאה: מה זה השלב הראשון?
יעקב אשר: הסבירות שיגיע.
יעקב אשר: אני אומר לך את זה לא כשמאי אבל כאחד שקצת מבין בנושא.
יעקב אשר: אני חושב שאם יבדקו את זה היטב, הסיכוי שיהיה כאן הפסד בסוג המקרים האלה, הוא שולי מאוד.
<קריאה: הוא גבוה ביותר.
<קריאה: יושב ראש הוועדה, אני רוצה להגיד משהו.
<קריאה: אם זה שולי, אז תורידו את זה.
<קריאה: זה שולי, אז זה שולי לכמות אנשים טעוני רישוי שנמצאים שם.
יעקב אשר: אבל הוא חשוב לתהליך.
<קריאה: הוא לא חשוב לתהליך.
<קריאה: אם זה שולי, הוא לא חשוב לתהליך.
<קריאה: תורידו את העניין הזה.
<קריאה: אם זה לא שולי, וזה לא שולי, אז זה לא שולי.
<תומר רוזנר: האוצר יגיד מה הוא חושב.
<תומר רוזנר: האוצר לא רוצה את זה.
<פזית שלמון ברץ: יושב ראש נכבד, יש שני דברים שונים.
<פזית שלמון ברץ: יש את עניין התשלום ועניין החבות.
יעקב אשר: נחזור לזה אחר כך.
<תומר רוזנר: הנושא האחרון שנותר הוא נושא התניית התשלום.
<תומר רוזנר: הייתה כאן הצעה.
יעקב אשר: אנחנו מדברים עכשיו על שימוש חורג ביותר.
<תומר רוזנר: או שימוש חורג שלא עומד בכללים.
<פזית שלמון ברץ: או שלא אושר בהליך הקודם.
יעקב אשר: כאן אין מחלוקת?
<תומר רוזנר: לפי החוק צריך לשלם מיד.
<קריאה: אבל לא לעכב את רישיון העסק.
<תומר רוזנר: ישלם – לא נעכב.
<תומר רוזנר: חברי הוועדה ביקשו שהממשלה תשקול אפשרות של חמישים אחוזים תשלום מיידי.
יעקב אשר: אתה מדבר עכשיו על השלב השלישי.
<תומר רוזנר: על שני השלבים.
<תומר רוזנר: יש את השלב של שימוש חורג מהיתר, שלא עומד בכללים עליהם אנחנו מדברים, שם זה אישור שינוי שימוש אלא שימוש חורג מהיתר, ועל שימוש חורג מתכנית.
יעקב אשר: זה משמעותי יותר.
<תומר רוזנר: בשני המקרים האלה, הצעת החוק המקורית אומרת שלא יותנה ההיתר לשימוש חורג בתשלום ההיטל ותחול פקודת המסים (גבייה) במתכונת שהיא חלה לגבי ארנונה.
<תומר רוזנר: חברי הוועדה ביקשו שהממשלה תשקול הסדר אחר שאומר שחמישים אחוזים ישולמו מיד וחמישים אחוזים ישולמו באמצעות גבייה מינהלית.
<תומר רוזנר: הממשלה הייתה אמורה לבוא עם עמדה בעניין הזה.
<אריאל יוצר: יש עמדה.
<אריאל יוצר: גם שימוש חורג מהיתר.
יעקב אשר: עמדת הממשלה.
<אריאל יוצר: עמדת הממשלה היא, למרות שאנחנו רצינו שלא תהיה התניה בכלל, זאת אומרת, גם השקל הראשון לא יותנה במתן השימוש החורג, בגלל בקשת הוועדה אנחנו מוכנים לשקול או להסכים אבל ל-25 אחוזים ולא לחמישים אחוזים.
<עופר בן אליעזר: אנחנו מתנגדים.
<קריאה: לשני המקרים.
<קריאה: שימוש חורג מהיתר, שימוש חורג מתכנית ובמסלול הירוק, כמו שאמרנו, לא תחול.
יעקב אשר: נחזור לזה.
<עופר בן אליעזר: אנחנו מתנגדים לזה חד משמעית.
<עופר בן אליעזר: אתה יודע טוב מאוד יושב ראש הוועדה את המשמעויות של הדברים האלה.
<עופר בן אליעזר: אחד, גם לקחו את השימוש החורג מתכנית והכניסו אותו בתוך הדבר הזה שהוא מאוד מאוד בעייתי ומאוד מאוד קריטי בבקשה שלא ישלם מיידי.
<עופר בן אליעזר: חברי הכנסת הסכימו.
<עופר בן אליעזר: לא אנחנו.
יעקב אשר: יש הרבה מאוד ראשי רשויות שהיו רוצים את זה.
<עופר בן אליעזר: את מה?
יעקב אשר: להעביר.
יעקב אשר: לא בקטע של התשלום.
יעקב אשר: אני מדבר על האפשרות לשימוש חורג בהיתר.
<עופר בן אליעזר: מדברים עכשיו על ההיטל.
<עופר בן אליעזר: אני לא דבר על השימוש החורג.
<עופר בן אליעזר: שימוש חורג מהיתר או מתכנית, אני חושב שצריך לקדם ואמרתי את זה, אבל אני מדבר כרגע על ההיטל.
<עופר בן אליעזר: ההיטל שהוא חלק בלתי נפרד מאותו תשלום שצריך לשלם אותו, כבר דיברנו על כך קודם, של בעל הנכס או בעל העסק.
<עופר בן אליעזר: אנחנו מתנגדים לזה.
<עופר בן אליעזר: בסופו של דבר גם במעבר להליך גבייה מינהלתי שהוא גם מייקר את העסק וכל הליך אחר שהוא מורכב, אין שום בעיה לקבל החלטה, ואפשר לקבל החלטה אחרת ואפשר שיהיו לזה כל מיני מנגנונים, שייתנו זמן להסדיר את העניין הזה.
<עופר בן אליעזר: אבל לא לתת רישיון עסק בלי שהוא ישלם את ההיטל.
<קריאה: לא מדובר על רישיון עסק.
<קריאה: מדובר על ההיתר.
<קריאה: על מתן ההיתר.
<קריאה: לא על רישיון עסק.
<אריאל יוצר: קיבלתם כלי גבייה לא פחות טוב.
<אריאל יוצר: ההסדרה הכספית תהיה תוך כדי תנועה.
<עופר בן אליעזר: אין בעיה.
<עופר בן אליעזר: גם זה רעיון.
<עופר בן אליעזר: בוא ניתן חצי שנה רישיון - - -
<קריאה: אתם מציעים לוותר על ה-25 אחוזים?
<עופר בן אליעזר: לא.
<עופר בן אליעזר: אנחנו רוצים את כל הכסף.
<עופר בן אליעזר: הציעו חברי הכנסת חמישים אחוזים.
<עופר בן אליעזר: זה לא מקובל.
<עופר בן אליעזר: חברי הכנסת, אני מבין שיש מחוקק.
יעקב אשר: במלים אחרות, אתה מסכים לחמישים אחוזים.
<עופר בן אליעזר: אני לא מסכים לחמישים אחוזים.
<עופר בן אליעזר: אני מתנגד חד משמעית ל-25 אחוזים.
<עופר בן אליעזר: אמרנו את זה קודם ולא המצאנו שום דבר.
<אריאל יוצר: דרך אגב, אנחנו מוכנים לשקול גם מסלול אחר, אם רוצים.
<אריאל יוצר: לא לשלם בכלל ולקצר את רישיון העסק.
<עופר בן אליעזר: את ההיתר.
<עופר בן אליעזר: את תוקף ההיתר.
יעקב אשר: אבל מה זה לקצר?
יעקב אשר: יש לך הליך.
יעקב אשר: הם הולכים לשמאות מוסכמת ולשמאי מכריע.
<אריאל יוצר: אני לא רוצה לעשות התניה בין התשלום לבין השימוש החורג.
<אריאל יוצר: זה הליך ארוך ומסורבל ומייגע.
<אריאל יוצר: אני כן מוכן לקצר את המועד של רישיון העסק.
<אריאל יוצר: מה זה לא קשור?
<אריאל יוצר: הוא משתרשר.
<אריאל יוצר: לא תהיה התניה בכלל בתשלום בשימוש החורג וכן תהיה התניה על רישיון העסק.
<עופר בן אליעזר: מה קשור?
<עופר בן אליעזר: זה לא קשור.
יעקב אשר: אני רוצה להציע.
יעקב אשר: אני אומר שיש שתי אפשרויות.
יעקב אשר: יש ויכוח על כמה יהיה בהתחלת התהליך ובקטע של ערבות.
יעקב אשר: בוא נבין כולנו, ערבות זה כסף.
יעקב אשר: זה דבר שאני חושב שגם אתם מבינים.
<קריאה: בזה אין מחלוקת.
יעקב אשר: יש כאן כרגע ויכוח על כמה אחוזים ישלמו בהתחלה.
יעקב אשר: מה הסנקציה?
יעקב אשר: מה הצד שבעצם תומך בגרסתכם לצורך העניין?
יעקב אשר: זה שבסופו של דבר בן אדם הולך לכל מיני ערעורים וערערים ואחר כך לבית משפט וזה יכול לקחת שלוש שנים ובינתיים הוא במקום והכול בסדר והוא לא שילם את כל חובו.
יעקב אשר: מצד שני אנחנו יודעים שהרבה מאוד שומות לא נגמרות במאה אחוזים.
יעקב אשר: ברגע שאתה לוקח ממנו היום את המאה אחוזים, זה לא עושה שכל מהבחינה הזאת.
יעקב אשר: תכף נדבר על האחוז.
יעקב אשר: אנחנו הצענו חמישים אחוזים, זה נכון.
יעקב אשר: האוצר מתנגד לזה.
יעקב אשר: האוצר מדבר על 25 אחוזים.
יעקב אשר: הצענו הצעה נוספת, בשתי אפשרויות.
<עופר בן אליעזר: מה אכפת לאוצר כמה כסף?
יעקב אשר: תומר, נדבר על האחוזים.
<תומר רוזנר: אני יכול לומר לך מה עמדתי.
<תומר רוזנר: זאת לא עמדה משפטית.
יעקב אשר: לא עמדה משפטית.
יעקב אשר: עמדה פרקטית.
יעקב אשר: צריכים אותך גם בפרקטיקה.
<תומר רוזנר: אני חושב שלגבי בקשה לשימוש חורג מייתר, לא צריך לדרוש בכלל מראש כי בדרך כלל אלה סכומים זניחים.
יעקב אשר: אני רוצה לאחד את זה ביחד.
<קריאה: עם ההליך המקוצר שעשינו.
<תומר רוזנר: יחד עם זאת, בבקשה לשימוש חורג מתכנית, זה בהחלט יכול להיות בעל משמעויות מאוד מאוד כבדות מבחינה כספית.
<תומר רוזנר: זה יכול להגיע אפילו למאות אלפי שקלים.
<קריאה: כי ההליך התכנוני הוא דרמטי.
<תומר רוזנר: לכן אני חושב שכפשרה בין ה-25 אחוזים ל-50 אחוזים, אני חושב שארבעים אחוזים זה סביר.
<קריאה: אבל זה לא אמצע.
יעקב אשר: השאלה אם אפשר להפריד.
יעקב אשר: ארבעים אחוזים או חמישים אחוזים אלה יהיו רק על שימוש חורג.
<תומר רוזנר: על שימוש חורג מתכנית.
<קריאה: עד ארבעים אחוזים.
יעקב אשר: בן אדם בא ומגיש בקשה לשינוי מטר.
יעקב אשר: היה מקום מסוים שעד היום הוא היה צריך לעשות את זה במסגרת הליך מאוד מורכב.
יעקב אשר: מעיפים לו את זה עכשיו מהר.
יעקב אשר: יש לו השבחה מסוימת כאן.